Oslo, 18. november 2016

Sak 80.3

**Nei til privatisering av jernbanen!**

Vi ønsker en samlet jernbane der den ene hånda vet hva den andre gjør. Vi ønsker å samle NSB og Jernbaneverket under ett fellesselskap. Med samordning mellom de som bevilger penger, de som bygger jernbane, de som kjører togene og publikums behov. Erfaringer fra Europa og resten av verden viser at samlet styring av jernbanen gir mest effektiv drift, og mest fornøyde kunder.

Jernbanereformen er tilrettelegging for konkurranse og privatisering. Konkurransen vil stå om strekninger, ikke om kundene. Staten bruker skattepenger til å kjøpe togtjenester for tre milliarder kroner i året. Private vil konkurrere om å sikre overskudd av dine skattepenger og billetter.

Vi mener pengene bør gå tilbake til samfunnet, framfor private togselskaper. Konkurranse og privatisering betyr ikke valgfrihet for kundene. Regjeringens jernbanereform lar deg ikke velge mellom tog. Staten velger nemlig hvilket selskap du skal få kjøre, og det selskapet får monopol på strekninger. Men det som blir konkurranseutsatt er våre arbeidsbetingelser. Konkurranse vil gjøre drift av persontrafikken dyrere, fordi stordriftsfordeler går tapt og kostnader til administrasjon og byråkrati vil øke. Forsinkelsene skyldes feil på spor og signaler, ikke togselskapene. 70 prosent av forsinkelsene skyldes infra-struktur.

Oppsplitting av NSB samt flere togselskaper vil ikke løse de grunnleggende problemene på norsk jernbane, nemlig mangel på investeringer i materiell, spor og signalanlegg.

Med hilsen

NORSK JERNBANEFORUND

Jane Sæthre Kjell Næss